पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़. पंजाब सरकार द्वारा घोषित इंडस्ट्रियल पॉलिसी में बंदी की कगार पर खड़े उद्योगों के लिए कोई राहत नहीं है। यह कहना है कि विपक्ष के नेता सुनील जाखड़ का। उन्होंने कहा कि नई पॉलिसी को लागू करने से पहले स्थापित, लेकिन बंदी की कगार पर खड़े उद्योगों को उबारने के लिए भी उद्योगपतियों से सलाह-मशविरा करना चाहिए था।
जाखड़ ने कहा है कि सरकार की गलत नीतियों के कारण पहले ही मंडी गोबिंदगढ़ में दर्जनों स्टील मिलें पलायन कर गई हैं। केन्द्र में अकाली दल की सहयोगी एनडीए सरकार के समय पड़ोसी राज्य को करों में छूट देकर पंजाब का व्यापार तबाह कर दिया गया। अब पंजाब में नए उद्योगों को राहत देने से पहले से बंदी के किनारे खड़ी इंडस्ट्री का कारोबार चौपट हो जाएगा। इस नई पॉलिसी, जो कई सालों से लटकी हुई थी, को थोड़ा और लटकाकर पुराने उद्योगों को बचाने के लिए भी छूट देने के लिए योजना बनानी चाहिए थी।
विधानसभा सत्र बुलाया जाए: जाखड़ ने राज्य में तबाह हो रहे उद्योगों को बचाने के लिए शीघ्र विधानसभा का विशेष सत्र बुलाने की मांग करते हुए कहा कि राज्य सरकार किसानों पर वैल्थ टैक्स के विरोध में अगर विशेष सत्र बुला सकती है तो तबाह हो रहे व्यापार को बचाने के लिए क्यों नहीं। उन्होंने इसके लिए एक सर्वदलीय बैठक बुलाने की मांग करते हुए कहा कि इस बैठक में सभी व्यापारियों के सुझाव लिए जाएं। उन्होंने कहा कि डिप्टी सीएम ने खुद स्वीकारा है कि उद्योगपतियों के लिए सिंगल विंडो सिस्टम में खामियां रही हंै पर उन्होंने यह नहीं बताया कि वह सिंगल विंडो सिस्टम में फैले भ्रष्टाचार को कैसे खत्म करेंगे तथा दोषियों को क्या सजा देंगे।
पुरानी इंडस्ट्री को नुकसान नहीं
सुखबीर ने कहा है कि नए उद्योग आज के रेटों पर स्थापित होंगे और वह पुराने उद्योगों का मुकाबला नहीं कर पाएंगे। ऐसे में पुरानी इंडस्ट्री के बर्बाद होने का कोई मतलब नहीं है। टैक्स छूट लेने के लिए पुरानी इंडस्ट्री बंद करके नई इंडस्ट्री लगाई तो क्या उसका राज्य को नुकसान नहीं होगा? इसपर सुखबीर ने कहा, सरकार छूट केवल उन उद्योगों को देगी जो नई मशीनरी खरीदेंगे। इस तरह हमारे पास चैक रखने के कई और उपाय भी हैं।
एनआरआईज नजरअंदाज : बाजवा
वाशिंगटन. पंजाब कांग्रेस के प्रधान प्रताप ङ्क्षसह बाजवा ने कहा है कि अकाली-भाजपा सरकार एनआरआईज की समस्याओं को हल करने में नाकामयाब रही है। यदि उचित वातावरण मिले, तो एनआरआई पंजाब में निवेश करने के लिए तैयार थे। यहां दौरे पर पहुंचे बाजवा का 200 के करीब प्रमुख पंजाबी अमेरिकियों ने जगदेव सिंह बाजवा और बॉबी सिद्धू की अगुवाई में शानदार स्वागत किया। इंडियन नेशनल ओवरसीज कांग्रेस (आईएनओसी) के प्रधान जार्ज इब्राहिम ने कहा कि न्यूयार्क का पंजाबी समाज 8 जून को बाजवा का सम्मान करेगा।
बाजवा ने कहा कि डिप्टी सीएम सुखबीर ङ्क्षसह बादल की एनआरआईज के बारे में बातें हवाई किले साबित हुई हैं। सुखबीर बताएं कि पिछले छह सालों के दौरान एनआरआईज ने पंजाब में कितना निवेश किया है? सुखबीर द्वारा घोषित नई इंडस्ट्रियल पॉलिसी में एनआरआईज निवेश को प्रोत्साहन देने को कुछ नहीं रखा गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva mar_Deva hin_Deva hin_Deva zho_Hant eng_Latn